《送林道会归平阳》
宋代·王朝佐

研朱点易已多年，洞底烟霞别有天。千里漫来骑只鹤，一官归去领群仙。

药炉煖养烧丹火，茶灶晴分瀹茗泉。安得尘襟都扫却，相从细读悟真篇。

作者简介：王朝佐（一二一五～？），字子材，庐江（今属安徽）人。理宗宝祐四年（一二五六）进士，年四十二。事见《宝祐四年登科录》卷三。今录诗五首。